شەفەق نیوز/ وەزارەت تەندروسی لە حکومەت
هەرێم کوردستان، ئمڕوو پەنجشەممە، تویشهاتن ٤٥ کەس وە ڤایرۆس کۆرۆنا لە ماوەی هەفتەی
گوزەشتە راگەیان، وەبی توومارکردن مردن نوویگ.
وەزارەتەگە لە بەیاننامەیگ ئاژانس شەفەق
نیوز وت: تاقیگەیلی لەماوەی هەفتەی گوزەشتە ٥٤٣٦ وەشکین ئەنجام دانە، لەناویان ٤٥ تویشهاتن
نوو وە ڤایرۆس کۆرۆنا ئاشکرا بویە.
بەیاننامەگە وتیش: ٥٦ بیمار لە خود ماوەگە
لە پەتاگە خاسەو بوینە.
وەزارەتەگە وتیش: گشت شمارەی ئەو وەشکینەیل
تاقییە ک کادرەیل پزشکیی لەماوەی گوزەشتە ئەنجامی دانە رەسیە ٤٣٢ هەزار و ٩٢٨ وەشکین
لە هەرێم کوردستان، لەناویان ٤٦٥ هەزار و ٩٥٢ تویشهاتن وە ڤایرۆسەگە ئاشکرا بویە،
٤٥٨ هەزار و ٣٨٧ بیمار لەناویان لە پەتاگە خاسەو بوینە، و ٩٧ بیمار لەژیر چەودیریکردن
هویرد مەنیە، و شمارەی مردنەیل وە ڤایرۆسەگە لە هەرێم کوردستان لەپای ٧٤٦٩ کەس مەنیە.
